Tutlayt n tmaziɣt zik tella-d s timawit maca tura tekcem deg ubrid n tirawit, tuɣ abrid n tussna d tamhezt, seg tsuta tis xix almi d ass-a, tura tuɣel salmaden-tt deg iɣerbazen, ttafɣen-d idlisen s tmaziɣt, maca ur tesɛi ara awalen-ines dɣa tsekcem-d awalen ireṭṭalen seg tutlayin n berra iwakken ad tamed lixṣas yellan deg-s, llan Yimusnawen ɛarḍen iwakken ad kksen awalen-a dɣa bdan la-d snulfun awalen s tutlayt tamaziɣt iwumi neqqartasnulfawalt, ihi, awal-a n tesnulfawalt d abrid n usnulfu awalen imaynuten, neɣad yili wawal yella deg tutlayt ad as-nefk anamek ajdid, neɣ akken it-idyesbadu Achabe deg udlis-is: tasnulfawalt tamawalant d tazmert n usnulfu n tayunin timaynutin, ayagi s uḍfer n yilugen n ufares yellan deg unagraw amawalan.